# metadata.dc.description.abstract[].value
'La Terra acaba de capturar una nova lluna.' Aquesta frase podria ser l'inici per a una història de ficció o un conte infantil. Com les llunes que visita El petit príncep, d'Antoine de Saint-Exupéry, un d'aquells textos poètics i filosòfics que és bo anar rellegint de tant en tant, en les diferents etapes de la vida, per gaudir-lo de manera diferent. La Lluna sempre ha estimulat la imaginació d'escriptors i aventurers, ha servit de guia a camperols i navegants, ha exercit una poderosa atracció sobre els enamorats. Tanmateix, la frase que obre aquest article és absolutament certa: a finals de setembre la NASA va anunciar que la Terra havia capturat un petit asteroide de la mida d'un cotxe, que s'ha convertit en una nova lluna. S'estarà uns quants mesos orbitant la Terra, fins que aconsegueixi escapar i tornar a emprendre el seu camí sideral. De Lluna 'lluna', però, seguirem tenint la mateixa. Des de la perspectiva científica, és un astre ben misteriós, atès que sempre ens mostra la mateixa cara, com a conseqüència de la combinació del període de rotació i de translació al voltant de la Terra. Misteriós però tanmateix molt útil, atès que la seva periodicitat ha estat utilitzada des de l'antigor per mesurar el temps i predir els canvis estacionals.

# metadata.dc.source[].value
Divulgació i Premsa (Genètica, Microbiologia i Estadística)